Թեյի արարողակարգ

Թեյի արարողակարգ թեյի պատրաստման ծիսակարգային ձև է, որը ձևավորվել է ասիական մշակույթում չինացիների, ճապոնացիների, հնդիկների, թաիվանցիների և վիետնամացիների կեղմից։ Թեյի արարողությունը, որը ճապոներենից  բառացի թարգմանած նշանակում է «թեյի ձև», իսկ չինարեն՝ «թեյի արվեստ», մշակութայի գործունեություն է, որը ներառում է արարողային պատրաստությունը և թեյի մատուցումը։ Ճապոնական թեյի արարողությունը ավելի հայտնի է, և ձևավորվել է չինական թեյի արվեստի ազդեցությամբ հին և միջին դարերում սկսած 9-րդ դարից, երբ թեյը առաջին անգամ Չինաստանից ներկայացրին Ճապոնիա։ Վիետնամացիների թեյի արարողությունը, որը նույնպես ձևավորվել է չինականի հիման վրա, նաև կատարվում է հարսանիքների և այլ կրոնական ծիսակատարությունների ժամանակ։ Կարելի է նաև ուշադրություն հրավիրել ամբողջական արարողությանը, գործիքներին, ժեստերին և այլն, որոնք գործածվում են այնպիսի արարողությունների ժամանակ ինչպիսին է թեյի արվեստը։ Բոլոր այս թեյի արարողությունները և ծիսակարգերը ներառում են «գեղեցիկի հիացումը առօրյա կյանքի անազնվության մեջ», ինչպես նաև նրբաճաշակություն, ներքին հոգևոր կապ, հնազանդություն, զսպվածություն և պարզություն «ինչպես բոլոր արվեստները, որ մասնակցում են հոգևոր կապին, արվեստագիտական արհեստականությանը, վերացականությանը, առարկայապաշտությանը և ծևամոլությոանը» որոշ չափով։
Ամենահիմնական մակարդակում թեյի արարողությունները թեյ պատրաստելու ավելի պաշտոնական ձևերն են մի գործընթացում, որը զտված է արտադրել լավագույն համը։ Պատմական թեմաները կապվաց թեյի հետ ներառում են 8-րդ դարի «Թեյի դասականություն» մենագրություններ և 12-րդ դարի «Թեյի մատուցումը» գիրքը։


== Թեյիզմ ==
Երբ թեյի արարողությունը ընդունվում է և գործածվում է, որպեսզի մարդու մեջ առաջացնի ներդաշնակություն, մարդու և բնության միջև ձևավորի ներդաշնակ կապ և կարգավորի միտքը, հանգստացնի սիրտը, և հասնի լուսավորության մաքրությանը, թեյի արվեստը դառնում է «թեյիզմ»։
«Չադաո» կազմված է երկու մասից, առաջինը թեյն է և երկրորդը չինացիներից փոխառնված թաո/դաո բնիկ վարջածանցն է (նաև ճապոներեն՝ 主義)։ Մեկ այլ ավելի բառացի թարգմանությունը «թեյի ձևն է» (茶 թեյ և 道 ձև), համեմատելի է օրինակ  弓道 բառի հետ, որը նշանակում է աղեղի ձև։ Տերմինը կարող է օգտագործվել թեյի ծիսակարգը,  հետաքրքրությունը և ուսումնասիրությունները թեյի մշակույթի նկատմամբ նկարագրելու համար։ Թեյիզմը հիմնականում գեղագիտության պարզեցված տարբերակն է, բայց կան նուրբ խորաթափանցություններ դեպի բարոյականություն և նույնիսկ բնազանցություն։ Թեյիզմը կապված է թեյի մտածողության հետ․ կենտրոնացվածության զգացումը հրաշալի համ ունեցող թեյի ներքո։ Թեյիստը այն մարդն է, ով կատարում է և հաճույք է ստանում թեյի արվեստից և թեյիզմից։ Չինաստանում և Ճապոնիայում, ինչպես նաև Կորեայի ավանդական մշակույթում լավ զարգացաց Թեյիզմներ կան։


== Թեյախմության օգտագործումը ==

Թեյի արարողությունը երկու հիմնական մասերի խառնուրդ է՝ սաբի և վաբի։ «Վաբին» ներկայացնում է նեքինը կամ հոգևորը, մարդկային կյանքի վերապրումները։ Դրա սկզբնական իմաստը հանգիստ կամ սթափ մաքրումն է, կամ ազդեցության համը «նկարագրվում է համեստությամբ, զսպվածությամբ, պարզությամբ, խորությամբ,  բնականությամբ, անկատարությամբ և համաչափությամբ» և «շեշտում է պարզ, անպաճույճ առարկաներ, նշում է նուրբ գեղեցկությունը, որ ժամանակն ու հոգատարությունը տալիս են առարկաներին»։ «Սաբին», մյուս կողմից, ներկայացնում է կյանքի արտաքին կամ շոշափելի անկատարությունը, ինչպես նաև առարկաների հիմնական բնույթը։ Զեն Բուդդիզմը մեծ ազդեցություն է ունեցել թեյի արարողակարգի զարգացման վրա։ Ճապոնական թեյի տարրերը բնության և ինքնամշակման ներդնակությունն են, ինչպես նաև թեյը վայելելու պաշտոնական և ոչ պաշտոնական ձևերը։ Ճապոնական թեյի արարողակարգը ձևավորվել է  որպես «փոխակերպման փորձ», և սկսվել է զարգացնել սեփական գեղագիտությունը, մասնավորապես «սաբի» և «վաբի» սկզբունքներով։ Հոգեվոր վերածննդի լավագույն ձևը համարվում է դատարկության գիտակցումը։ Թեյախմությունը օգտագործվում է որպես մեդիտացիա, բախտագուշակության և արարողակարգային նպատակով, ինչպես նաև արվեստի արտահայտման մեջ։


== Համաշխարհային սովորույթներ ==
Համապատասխան թեյախմության սովորությունների կարող ենք հանդիպել ամբողջ աշխարհում։ Եվրոպայում, ներառյալ Վիկտորյանական ժամանակաշրջանում «մեծ թեյ» կամ երեկոյան թեյի արարողակարգը հասարակական իրադարձություն էր, երբ այն ունի համապատասխան պարագաներ, պահելաձև և սոցիալական մակարդակը այնքան կարևոր են, որքան ինքնին թեյը։ Վիկտորիանական ժամանակաշրջանի թեյը նաև ձևավորվել է հնդկական թեյի արվեստի ազդեցությամբ։ Ամերիկյան թեյի մշակույթի արմատները հասնում են այն ժամանակները, երբ Ամերիկան Հոլանդիայի գաղութներից էր։ Գաղութներում թեյը մատուցվում էր արծաթյա քամիչներով, բարձրակարգ ճենապակյա բաժակներով, նուրբ թեյատուփերով։ Վերջին տարիներին Ամերիկայում բարձրացել է հետաքրքրությունը բարձրաճաշակ թեյի նկատմամբ, հիմնականում 1971 թ․ Չինաստանի կողմից արտահանման արգելքից հետո։ 1920-ականներից սկսած ամերիկացիները չէին կարողանում ձեռք բերել չինական թեյ և շատ քիչ հնդկական թեյ էր ներմուծվում։


== Թեյի տները թեյի պարտեզներում ==
Ըստ ճապոնական ավանդույթի՝ թեյի տները սովորաբար վերաբերվում են առանձին կառույցների, որոնք ստեղծված են ճապոնական թեյի ավանդույթները պահպանելու համար։ Այս կառույցը և հատկապես դրա սենյակը, որտեղ տեղի է ունենում թեյի արարողակարգը  կոչվում է չասիցու (茶室?, բառացի «թեյի սենյակ»)։ Տարածքը, որը կոչվում է չաշիցու ստեղծվել է գեղագիտական և մտավոր ցանկությունները  իրականացնելու համար։
Թեյի պարտեզները ստեղծվել են Մուրամաշի (1333-1573) և Մոմոյամա (1573-1600) ժամանակաշրջաններում, որպես ճապոնական թեյի արարողակարգի վայր, կամ՝ չանյու։ Պարտեզի ոճը իր անունը ստացել է ռոջիից, կամ թեյատուն տանող ճանապարհից, որը  ստեղծված է ոգեշնչելու այցելուներին պատրաստվել արարողակարգին։ Դրսի այգին ծածկված է դարպասներով և փակ տաղավար, որտեղ հյուրերը սպասում են հրավերի, որ մտնեն։ Հետո նրանք անցնում են դարպասներով դեպի ներսի այգի, որտեղ լվանում են իրենց ձեռքերը և ողողում բերանը, մինչ կմտնեն թեյատուն։ Ճանապարհը միշտ թարմ և կանաչ է պահվում, այսպիսով այն նմանվում է հեռավոր լեռան արահետի և բազմագույն ծաղիկները շեղում են այցելուներին կենտրոնացվածությունից։ Վաղ ժամանակներում թեյատները պատուհաններ չունեին, բայց ավելի ուշ ստեղծեց պատ, որից երևում է այգու հրաշագեղ տեսարանը։
Չինաստանում թեյատունը (茶館, cháguăn or 茶屋, cháwū) իրականում նման է ամերիկյան սրճարանին, թեև ավելի շատ մատուցում են թեյ քան սուրճ։ Մարդիկ հավաքվում են թեյատանը, որպեսզի շփվեն, զրուցեն, և վայելեն թեյը, իսկ երիտասարդները հանդիպում են այստեղ ժամադրութան ։


== Ծանոթագրություններ ==